## Odluka o odobrenju isplate novčane naknade u jednokratnom iznosu

### NN 59/1990 (31.12.1990.), Odluka o odobrenju isplate novčane naknade u jednokratnom iznosu

# MINISTARSTVO RADA I SOCIJALNE SKRBI - ZAVOD ZA ZAPOŠLJAVANJE

Na osnovi Zakona o zapošljavanju ("Narodne novine", br. 19/90)
i člana 16. Zakona o izmjenama i dopunama Zakona o zapošljavanju ("Narodne
novine", br. 40/90), Upravni odbor Zavoda za zapošljavanje Ministarstva
rada i socijalne skrbi Republike Hrvatske na sjednici održanoj 26. XI.
1990. godine donosi

## ODLUKU

### o odobrenju isplate novčane naknade u jednokratnom iznosu

I.

Korisniku novčane naknade (član 52. stav 1. i 2. Zakona o zapošljavanju)
može se isplatiti novčana naknada u jednokratnom iznosu (član 53. Zakona
o zapošljavanju) pod uvjetima utvrđenim u ovoj odluci.

II.

Radnik koji ima pravo na novčanu naknadu podnosi pismeni zahtjev za
isplatu novčane naknade u jednokratnom iznosu. Uz zahtjev radnik prilaže
dokumentaciju iz koje je vidljivo da je započeo legalni postupak za odobrenje
samostalnog obavljanja privredne djelatnosti osobnim radom.

III.

Rješenje o isplati novčane naknade u jednokratnom iznosu donosi direktor
Zavoda na osnovi odluke Upravnog odbora.

Rješenje se donosi na osnovi priložene dokumentacije. U pogledu potrebne
dokumentacije shodno se primjenjuju odredbe Zakona o formiranju i korištenju
sredstava solidarnosti za poticanje zapošljavanja ("Narodne novine",
br. 33/89 i 42/90) i Odluka o dodatnim kriterijima, uvjetima odobravanja
i povrata, i načinu korištenja sredstava solidarnosti za poticanje zapošljavanja
Vlade Republike Hrvatske ("Narodne novine", br. 51/90).

IV.

Nakon donošenja rješenja o isplati novčane naknade u jednokratnom iznosu
radnik mora potpisati izjavu u kojoj prihvaća isplatu novčane naknade u
jednokratnom iznosu, obrazlaže način na koji će riješiti svoje zaposlenje
i obvezuje se vratiti jednokratnu isplatu ukoliko sredstva nije utrošio
namjenski. Rješenje o isplati novčane naknade u jednokratnom iznosu utvrđuje
taj iznos na dan isplate.

V.

Rješenje o isplati novčane naknade u jednokratnom iznosu priprema i
namjensko korištenje ovih sredstava kontolira Komisija Područne službe.
Komisija se sastoji od tri člana koje imenuje voditelj Područne službe.
Datumom primitka isplate novčane naknade u jednokratnom iznosu radnik se
briše iz evidencije nezaposlenih u skladu sa zakonskim propisima.

VI.

Ako Komisija utvrdi da radnik ne koristi isplaćenu novčanu naknadu za
svoje zaposlenje na način utvrđen u točkama III. i IV. dat će prijedlog
direktoru zavoda da odamah donese rješenje o ukidanju rješenja o isplati
novčane naknade u jednokratnom iznosu te da donese rješenje o povratu sredstava
isplaćenih na ime novčane naknade. Radnik je dužan vratiti primljeni iznos
u roku od trideset dana od primitka rješenja.

VII.

Protiv rješenja o isplati novčane naknade u jednokratnom iznosu i rješenja
o povratu sredstava isplaćenih na ime novčane naknade, radnik može izjaviti
žalbu Upravnom odboru. Žalba izjavljea protiv rješenja o povratu isplaćenih
sredstava na ime novčane naknade ne zadržava izvršenje.

VIII.

Ova odluka stupa na snagu osam dana od objave u "Narodnim novinama".

Klasa: 003-05/90-01/02

Urbroj: 344-06/1-90/2

Zagreb, 26. studenoga 1990.

Predsjednik Upravnog odbora

**Anđelko Krasić, v. r.**

Odluka, NN 59/1990-1196